b'\n_START_ARTICLE_\nTuor\n_START_PARAGRAPH_\nTuor je izmi\xc5\xa1ljeni lik iz J.R.R. Tolkienova Me\xc4\x91uzemlja. Sin je Huorov i R\xc3\xadanin. Pradjed je poluvilenjaka Elronda te jedan od naj\xc4\x8duvenijih predaka ljudi iz N\xc3\xbamenora i Kralja Ponovo Ujedinjenog Kraljevstva Aragorna Elessara. Vjen\xc4\x8dao se s Idril pa je osim Berena i Aragorna jedini koji je o\xc5\xbeenio eldarsku vilenjakinju._NEWLINE_Kod Vinyamara se susreo s Ulmom, Gospodarom voda, koji mu je rekao da po\xc4\x91e u Gondolin i podsjeti kralja Turgona da se sjeti njegovih rije\xc4\x8di._NEWLINE_Tuor je zajedno s Voronv\xc3\xabom do\xc5\xa1ao u Gondolin. Turgon je odbio poslu\xc5\xa1ati Ulmov savjet pa je Tuor ostao u Gondolinu i zaljubio se u Idril, Turgonovu k\xc4\x87er. Nakon pada Gondolina Tuor se zajedno s Idril i njihovim sinom E\xc3\xa4rendilom uspio spasiti._NEWLINE_Kada je Tuor vidio da mu se smrt bli\xc5\xbei, napravio je velik brod i zajedno s Idril otplovio prema Amanu. Nikada nitko vi\xc5\xa1e nije \xc4\x8duo za njih.'